 Filozofie Colecţia * p 50 şi Sofocle cu cuvintele Într-un fragment care s-a păstrat la Plutarh şi poate fi găsit în Opp Soph ed Brunk T IV, p 686 * * p 62 cum spune Socrate la Platon În pasajul din Filebos, p 2 1 7 b> *** p 96 Observă, deci, pr-ietene, sensul legilor ce par să ne fie dezvăluite de o inteligenţă divină Cu aceasta mă gîndesc la legile kepleriene Pentru a amenda caracterul lor speculativ, trebuie, mai înainte, să le curăţăm de falsificările empirice şi mecanice de mai tîrziu şi să le recunoaştem în puritatea lor Pentru aceasta ne putem bizui cu 'convingere pe strădaniile anterioare ale unui prieten : conţinutul pozitiv al concepţiei exprimate aici, prin aceste legi, corespunde cu schema generală a construcţiei care domină în 1 70 această discuţie; căci cele trei legi ale lui Kepler se comportă după această schemă, în general, ca in-diferenţa, diferenţa şi totalitatea în care cele două îşi reconstruiesc unitatea; în felul acesta, cele trei legi exprimă, în mod desăvîrşit, organismul-raţiune în întregimea sa, alcătuind un sistem în sine Pentru un timp, aceasta poate fi steaua călăuzitoare pentru toţi aceia care vor să înţeleagă dialogurile lui Bruno, dar nu sînt dispuşi să aştepte explicaţiile ulterioare care vor fi date în altă parte * * * * p 1 45 Cît priveşte soarta acelei doctrine Cunoscătorilor abia dacă mai este nevoie să le amintim că expunerea care urmează ne apropie cel mai mult de modul special în care Giordano Bruno a înfăţişat doctrina de"spre univers , mai ales în conformitate cu acel extras, plin de spirit, din opera sa Despre cauză, principiu şi unitate, pe care 1-a dat Jacobi, ca o anexă la Scrisori despre doctrina lui Spinoza În afară de faptul că Bruno explică drept identice sufletul şi forma unui lucru (op cit p 269) şi, în felul acesta, îi este imposibil să găsească punctul cel mai înalt al in-diferenţei dintre materie şi formă, în timp ce, dimpotrivă, Alexander afirmă că în formă sufletul însuşi nu este decît contrariul Unului şi, în felul acesta, îl subordonează formei, următoarele pasaje din Bruno pot fi considerate a confirma sau a fi paralele cu expunerea lui Alexander c> "Noi trebuie să deosebim forma întîmplătoare de forma necesară eternă şi primă, care este forma şi izvorul formelor " "Cum sînt această formă primă generală şi acea materie primă generală unite, de nedespărţit, diferite şi 1 7 1 totuşi numai o singură existenţă? Noi trebuie să căutăm dezlegarea acestei enigme" (pp 282, 283 ) "Posibilitatea perfectă a existenţei lucrurilor nu poate să preceadă şi, la fel de puţin, să supravieţuiască existenţelor reale Dacă o posibilitate perfectă ar fi reală fără să fie dată existenţa reală, lucrurile ar fi create în ele însele şi ar fi aici înainte ca ele să fie Principiul prim şi perfect, care cuprinde în sine toate lucrurile, poate fi totul şi este totul În el forţa activă şi potenţa, pos ibilitatea şi realitatea sînt existenţa nedesfăcută şi de nedesfăcut Nu ca şi celelalte lucruri care pot să fie şi să nu fie, care pot fi determinate astfel sau altfel Fiecare om este, în orice moment, ceea ce el poate să fie în acel moment, dar nu tot ceea ce ar putea să fie în general şi conform cu substanţa Tot ceea ce există, ceea ce poate să existe este numai Unul, care cuprinde în existenţa sa toate celelalte existenţe" (p 284) "Universul, natura necreată, este, de asemenea, tot ceea ce poate să fie în fapt şi dintr-o singură dată, întrucît conţine în sine întreaga materie împreună cu forma divină, netrecătoare a înfăţişărilor sale schimbătoare ; dar în dezvoltările sale moment cu moment, în părţile, în calităţile sale separate, în existenţele sale particulare, în exterioritatea sa în general, el nu este totuşi ceea ce este şi ceea ce poate să fie, ci numai umbra imaginii principiului prim, în care forţa activă şi potenţa, posibilitatea şi realitatea sînt unul şi acelaşi lucru" pp 285 ş urm "Noi nu avem ochi nici pentru înălţimea acestei lumini şi nici pentru adîncimea acestei prăpăstii, despre care cărţile sfinte, unind cele două limite extreme, ne 1 72 spun cu măreţie : Tenebrae non obscurabantur a te Nox sicut dies illuminabitur Sicut tenebrae ejus, ita et lumen ejus" (p 278) "Să ne ferim a amesteca cumva această materie de ordin secundar care singură este subiectul lucrurilor naturale şi trecătoare cu cea care este comună atît lumi􀃗 sensibile cît şi lumii suprasensibile" (p 287) "Această materie, care se află la temelia lucrurilor corporale şi necorporale, este o fiinţă multiplă, întrucît închide în sine mulţimea formelor, dar, considerată în sine, este absolut simplă şi indivizibilă Căci ceea c, este totul nu poate fi nimic în mod special Mărturises· că nu este uşor de înţeles pentru oricine cum ceva poa1 , să aibă toate calităţile şi nici una, cum poate fi fom : a tot ceea ce există fără ca el însuşi să aibă o formi dar înţelepţilor le este cunoscut principiul : non potes, esse idem totum et aliquid" (p 290) ***** p 1 5 3 Nu pe nedrept, prietene Deşi, pe d1 o parte, Anselmo este legat de intelectualismul leibnizian, pare, pe de altă parte, să restringă această doctrină, în prelegerile sale, la prima sa mărginire, aceea că porneşte din conceptul de morală ; totuşi s􀃘 naşte concomitent întrebarea dacă această doctrină nu este într-adevăr interpretată aici într- un sens mai înalt, şi dacă nu cumva în dezlînarea şi lipsa ei de formă, pe care o face necesară această primă mărginire, nu a răzbit cîte o exprimare a adevăratei filozofii cu claritatea pe care o întîlnim de atîtea ori în discursul lui Anselmo, ca de exemplu faptul că numai reprezentările inadeevate lasă ca lucrurile să se vadă în afara lui Dumnezeu Această întrebare este cu atît Qlai naturală cu cît, în general , chiar în zilele noastre, ooctrina lui Leibniz în princi- 1 7 3 paiele sale puncte, ca armonia prestabilită (care se referă la relaţia dintre trup şi suflet), legătura monadelor cu Dumnezeu, ş a , rămîne total neînţeleasă chiar şi pentru aceia care se recunosc drept adepţii lui sau vor să întoarcă filozofia iar la el ; cu toate · acestea nu se poate găsi în discursul lui Anselmo ceva care să nu poată fi ilustrat, într-adevăr, cu pasaje din Leibniz, fără a fi necesară căutarea unui mijloc de refugiu prin această referire la spiritul intelectualismului său Se pot face referiri la mai multe afirmaţii în ceea ce priveşte, de exemplu, existenţa unităţilor în Dumnezeu sau la faptul că, potrivit reprezentărilor raţionale sau adevărate, totul s-ar afla în Dumnezeu ; aceste afirmaţii sînt de găsit, în parte, în Nouveaux essais, în parte, într-un adaos la acestea privind teorema lui Mallebranche că noi vedem toate lucrurile în Dumnezeu ****** p 1 68 cea pe care anterior un filozof a lăsat- o !flOŞtenire cu cuvintele : Acesta este, de asemenea, Giordano Brun o ale cărui cuvinte (din extrasul amintit deja, p 303), citate aici, le putem considera ca simbolul adevăratei filozofii OBSERVAŢII LA ÎNSEMNĂRILE LUI SCHELLING a) Textul platonician citat de S chelling se află în Timeu (68e) - "Rezultă de aici că trebuie să distingem două feluri de cauze, unele ţinînd de necesar, altele de divin Divinul trebuie să-I căutăm în toate cîte sînt, năzuind să dobîndim în viaţă atîta fericire cît poate natura noastră să cuprindă " (trad Petru Creţia şi Cătălin Partenie, Platon, Opere, Editura ştiinţifică, Bucureşti, 1 993, voi VII, p 1 88) b) Textul platonician la care face aluzie Schelling se află în Filebos ( 1 6 c-1 7 a) : "Este vorba precum mie cel puţin mi se înfăţişează de un dar zeiesc pentru oameni El a fost zvîrlit din sălaşul zeilor prin mijlocirea vreunui Prometeu laolaltă cu un foc de măreaţă strălucire Iar cei vechi, fiind mai vrednici şi locuind mai aproape de zei decît noi, au transmis această revelaţie, anume că cele considerate a exista de-a pururea constau din unu şi din multi plici tate şi că ele posedă limita şi nelimitatul crescute prin fire laolaltă în ele Astfel fiind rostuite aceste entităţi, trebuie deci ca noi să stabilim şi să căutăm de fiecare dată o singură Idee în legătură cu orice - căci o vom afla acolo şezînd ; iar dacă o înţelegem, să căutăm dacă în urma acestei unice idei nu mai sînt cumva două sau, dacă este cazul - trei, ori alt număr şi la fel să procedăm cu fiecare unu dintre acestea, pînă ce unul de la început ar fi văzut nu doar ca unu, ca multiplicitate şi ca nelimitat, ci şi ca o mulţime determinată numeric Iar Ideea 1 75 nelimitatului nu trebuie raportată la multitudine, pînă ce nu s-ar vedea întreg numărul acestei multitudini situat între nelimitat şi unu De abia atunci, după ce fiecare unu a fost aşezat astfel în raport cu nelimitatul, putem să-i dăm pace Iar zeii, cum spuneam, ne-au lăsat în acest fel, prin tradiţie, să cercetăm, să învăţăm noi înşine şi să-i învătăm şi pe altii în acest fel Dar «Înţelepţii>> de azi îl obţin pe unu oricînd s-ar brodi, ba mai pripit, ba mai alene decît se cade Iar după unu, obţin de îndată nelimitatul, pe cîtă vreme intermediarele le scapă; ci, prin aceasta chiar, se face deosebirea dintre felul dialectic şi sfada curată, în chipul în care cuvîntăm unii cu alţii " (Platon, Opere, Editura ştiinţifică, Trad Andrei Cornea, Bucureşti, 1 993, voi VII, p 28 ) c) Panteismul pătrunde în Iluminismul german legat de numele lui Spinoza (1 632-1677) şi, o dată cu el, este chemat în actualitatea filozofică a vremii şi Giordano Bruno (1 548-1600) În trezirea interesului pentru Spinoza un rol de seamă 1-a avut Jacobi (1 743-1 8 1 9) prin lucrarea sa Uber die Lehre des Spinoza (Despre doctrina lui Spinoza), 1 775 În această lucrare el dă extrase amănunţite din dialogul lui Bruno, Delia causa, principio ed uno (Despre cauză, principiu şi unitate), 1 584 Prin aceste extrase, Jacobi l-a influenţat şi pe Schelling : fragmentele citate de Schelling din Jacobi nu redau, întotdeauna, cu exactitate originalul lui Bruno Am încercat să identificăm aceste texte, în unica traducere autorizată în româneşte, pînă acum, a dialogului lui Bruno Despre cauză, principiu şi unitate (Societatea Română de filozofie, Bucureşti, f a , trad Ioana Anin ) Textul lui Bruno, de la p 269 a lucrării lui Jacobi, la care se referă Schelling este - "Teofil - Noianul afirmă aceasta : că există o inteligenţă care dă fiecărui lucru esenţa şi pe care pitagoricienii şi Timeu o numesc dătătoare de forme ; că există un suflet şi un principiu formal care plăsmuieşte şi care dă forma fiecărui lucru şi pe care aceiaşi îl numesc izvor al formelor; că există o materie din care se face şi capătă 1 76 formă fiecare lucru şi pe care toţi o numesc receptacol al formelor " Textul se află la p 98, ediţia românească Problema relaţiei materie-formă este discutată în opera lui Bruno în dialogul al III-lea (pp 95-99, ediţia românească) Mai semnificativ este pas ajul următor, la care pare a fi trimis şi Schelling : "Dic(son) - Vedem că toate formele naturale se desfac din materie şi se întorc din nou în materie ; de unde se pare, într-adevăr, că nici un lucru nu este constant, stabil, veşnic şi demn de a fi socotit principiu, afară de materie Pe lîngă aceasta, formele nu au existenţă îară materie, în ea se nasc şi în ea pier; din sînul ei ies şi în ea sînt din nou primite ; de aceea, materia care rămîne întotdeauna aceeaşi şi întotdeauna fecundă trebuie să aibă principala prerogativă de a fi recunoscută drept singurul principiu substanţial, adică drept ceea ce este în ceea ce rămîne întotdeauna; iar formele toate împreună trebuie înţelese numai ca determinări felurite ale materiei, care vin şi se duc, care încetează de a fi şi se reînnoiesc ; de aceea nu toate pot fi recunoscute drept principii" (p 98, ediţia românească) în continuare, "Teo(fil) De aici se poate conchide tot în ciuda lor că afară de forma accidentală exterioară şi materială, nimic nu se nimiceşte şi nu􀆿şi pierde existenţa De aceea, atît Materia cît şi Forma substanţială a fiecărui lucru din natură, adică Sufletul, nu se pot nimici şi nu-şi pierd niciodată existenţa în întregime şi pretutindeni" (p 95, ediţia românească) şi, de asemenea : "Teo(fil) - Acestea se găsesc însă între principiile de individuare şi produc particularitatea, deoarece materia · nu se strînge între marginile unui lucru particular decît prin mijlocirea unei forme ; şi întrucît această formă este principiu constitutiv al unei substanţe, ei afmnă că este substanţială, dar pe urmă nu pot s-o arate în existenţa ei reală în natură decît ca accidentală" (p 97, ediţia românească) Textul citat de Schelling de la p 284 a lucrării lui Jacobi este : "Deoarece posibilitatea absolută prin care lucrurile care sînt în act pot de asemenea să fie actul nu precede actuali- 1 77 tatea, nici nu o unnează Mai mult, posibilitatea existenţei coexistă cu existenţa actuală şi nu o precede ; deoarece dacă ceea ce poate să fie ar putea singur să treacă în act, atunci ar fi înainte de a fi fost făcut Contemplă acum principiul prim şi desăvîrşit care este tot ce poate fi şi care nu ar fi totul dacă nu ar putea să fie totul ; în el aşadar actul şi potenţa sînt unul şi acelaşi lucru Nu se întîmplă tot astfel în celelalte lucruri care, deşi sînt ceea ce pot să fie, ar putea totuşi să nu fie şi ar putea desigur să fie altceva sau să fie în alt fel ceea ce sînt ; deoarece nici un alt lucru nu este ceea ce poate să fie Omul este ceea ce poate să fie, dar nu este tot ceea ce poate să fie [Piatra nu este ce poate să fie, deoarece nu este var, nu este lut, nu este praf, nu este iarbă ] Acela care este tot ceea ce poate să fie este unul, este cel care în existenţa sa cuprinde fiecare existenţă [El este tot ceea ce există şi poate să fie orice alt lucru care este şi care poate să fie ] (Textul se află la pp 1 05- 1 06 ale traducerii româneşti ) Textul citat de Schelling de la p 285 din Jacobi este : "Universul, care este chipul măreţ, imaginea cea mare şi natura una născută este şi el tot ceea ce poate să fie întrucît speciile şi membrele principale rămîn aceleaşi în ele însele şi întrucît ele cuprind întreaga materie căreia nu i se adaugă nimic şi din care nimic nu se scoate, care are toate formele şi nu are nici o formă unică; dar în înseşi aceste diferenţe, în aceste moduri, în aceste proprietăţi şi în aceşti indivizi, el nu este totuşi tot ceea ce poate să fie ; de aceea, el nu este altceva decît o umbră a realităţii actuale prime şi a primei potenţe şi în el potenţa şi actul nu sînt prin unnare absolut acelaşi lucru, deoarece nici una din părţile lui nu este tot ceea ce poate să fie " (Textul se află la p 1 07 a traducerii româneşti ) Cele două texte citate de Schelling de la p 287 din Jacobi sînt : "Dic(son) - Nu există aşadar nici un ochiu care să se poată apropia sau care să poată pătrunde pînă la această prăpastie cea mai adîncă " "Teo(fil) - Coincidenta acestui act cu potenţa absolută a fost foarte limpede arătată de spiri- 1 78 tul divin atunci cînd a spus : «Tenebrae non obscurabantur a te Nox sicut dies illuminabitur Sicut tenebrae eius, ita et lumen eius »" (Textul se află la p 1 1 1 a ediţiei româneşti Versetul biblic este din Psalmul 1 38, v 1 2 : " Dar întunericul nu este întuneric la Tine şi noaptea ca şi ziua va lumina Cum este întunericul ei, aşa este şi lumina ei" (Biblia, Editura Institutului Biblic şi de Misiune al Bisericii Ortodoxe Române, Bucureşti, 1 982) Celălalt text se află tot la p 1 1 1 a ediţiei româneşti ; "Teo(fil) - Ei au preamărit peste măsură esenta materiei şi au produs, prin aceasta, indignarea unora dintre teologi S-a întîmplat astfel să fie pentru că nu s-au exprimat bine ; fie pentru că ceilalţi nu i-au înţeles în întregime ; întrucît, hrăniţi numai cu sentimentele lui Aristotel, aceştia din urmă iau materia întotdeauna în înţelesul de substrat al lucrurilor naturale ; şi nu se gîndesc că materia este astfel pentru ceilalţi - adică pentru cel dintîi - încît este comună lumii inteligibile şi celei sensibile, după cum spun ei dînd cuvîntului materie un înţeles echivoc bazat pe analogia cu adevăratul său înţeles " În sfîrşit, textul d e l a p 290 din Jacobi, l a care face Schelling trimitere, se găseşte la p 1 32 a ediţiei româneşti : "Teo(fil) - Aşa este ; deoarece forma care cuprinde toate calităţile nu este ea însăşi nici una dintre acestea; ceea ce cuprinde toate formele nu are nici una dintre ele ; ceea ce cuprinde toată existenţa sensibilă nu poate fi, tocmai de aceea, perceput Este în sens mai înalt indivizibil ceea ce cuprinde toată existenţa naturală ; este astfel în sens mai înalt ceea ce cuprinde toată existenţa intelectuală; şi este indivizibil în sensul cel mai înalt ceea ce cuprinde toată existenţa ce poate să existe Dic(son) - Afirm că există, asemenea acestei scări a existenţei, şi o scară a putinţei existenţei ? şi afirm că, aşa cum merge înălţîndu-se esenţa formală, tot astfel se înalţă esenţa materială? Teo - Desigur Dics - Adînc şi înalt concepi aşadar această definiţie a materiei şi a putinţei Teo - Într-adevăr Dics - Dar acest adevăr nu va putea fi înţeles 1 79 de toţi, deoarece este oricum greu de conceput cum se poate ceva să aibă1oate felurile de dimensiuni şi nici una dintre ele, cum poate să aibă toată existenţa formală şi totuşi să nu aibă nici o formă? Teo - Dumneata înţelegi în ce fel este cu putinţă aceasta ? Dics - Cred că da ; deoarece înţeleg bine că, întrucît este totul, actul nu trebuie să fie ceva anwnit Pol(iimniu) - «Non potest esse idem totum et aliquid ; ego quoque illud capio» (Acelaşi lucru nu poate fi deodată totul şi ceva deosebit : chiar şi eu pricep aceasta) " Note l Egida este scutul zeiţei Atena 2 Noţiunea de intelect arhetipal (intellectus archetypus) îşi are originea in Kant în § 77 din Critica facultăţii de judecare, Editura ştiinţifică şi enciclopedică, Bucureşti, 1 98 1 , trad Vasile Dem Zamfirescu şi Al Surdu) se spune : "În acelaşi timp înţelegem astfel de ce in ştiinţa naturii nu sîntem încă mulţumiţi cu explicarea produselor naturii prin cauzalitate finală Aceasta, deoarece vrem să apreciem producerea naturii numai in funcţie de facultatea noastră de a judeca, adică în conformitate cu facultatea de judecare reflexivă şi nu cu obiectele însele pentru folosul facultăţii de judecare determinative în acest caz, ar fi cu totul inutil să mai demonstrăm că este posibil un astfel de intellectus archetypus, dar trebuie dovedit că opoziţia lui faţă de intelectul nostru discursiv, care are nevoie de imagini ( intellectus ectypus), precum şi contingenţa alcătuirii lui specifice ne conduc la acea idee (a unui intellectus archetypus) lipsită de orice contradicţie" (p 304) Termenul desemnează natura intelectului divin care trebuie gîndit ca eliberat de distincţia dintre concept şi intuiţie proprie condiţiei de finitudine a omului Un asemenea intelect procedează intuitiv, adică temeiul lucrurilor se află în intuiţia sa ; intuiţia unui obiect este dată prin însuşi faptul conceptului său, altfel zis, obiectul este creat prin chiar actul gîndirii sale Pentru Kant, intelectul arhetipal nu constituie decît o idee regulativă, un punct de vedere la care cunoaşterea omenească finită nu poate accede ; la Schelling el devine un mod de cunoaştere ce poate fi reabnente atins dacă omul vrea să cunoască lucrurile aşa cum sînt 1 8 1 ele în Absolut, adică înaintea oricărei distincţii dintre obiect şi conceptul său Prin arhetipuri se înţeleg ideile eterne care constituie particularizări ale Absolutului ale cărui reflectări sînt lucrurile ; situate în Absolut, ele realizează unitatea conceptului cu obiectul său, în timp ce în fenomene sau r􀈦flectări conceptele sînt distincte de obiectele lor 3 Această distincţie operată între timp şi eternitate este scoasă din Spinoza ; despre un adevăr care este independent faţă de timp se poate afirma nu doar că el contează ca atare pentru orice timp, dar şi că el este fără nici un raport cu timpul 4 Schelling preia aici distincţia operată de Spinoza între natura naturata şi natura naturans, de origine neoplatonică, dar avînd incă din secolul al XIII-lea semnificaţia pe care i-o dă aici Spinoza "Chiar şi din cele spuse pînă acum cred că reiese că prin natura naturantă trebuie să înţelegem ceea ce este în sine şi se concepe prin sine, adică acele atribute ale substanţei care exprimă o esenţă eternă şi infinită, adică pe Dumnezeu (după cor I al prop XIV şi cor II al prop XVII) întrucît este considerat cauza liberă În schimb, prin natura naturată înţelegem tot ceea ce derivă din necesitatea naturii lui Dumnezeu sau din fiecare din atributele lui, adică toate modurile atributelor lui Dumnezeu, întrucît sînt privite ca lucruri care sînt în Dumnezeu şi care nu pot nici să existe, nici să fie concepute îară Dumnezeu" (Etica - I, prop XXIX, Notă, Editura ştiinţifică şi enciclopedică, Bucureşti, 1 98 1 , p 33, trad Al Posescu) În pasajul 46e -48e din Timeu Platon distinge între cauza raţională, care creează forma cea mai bună, şi cauza mecanică, numită "cauza rătăcitoare" 5 Epistola către Romani a Sfintului Apostol Petru, 8 ; 19-20 În continuare textul primeşte un accent neoplatonician, deşi Schelling a început să-I citească pe Plotin în 1 804, iar pe Proclus în 1 820 Acest pasaj trebuie situat, mai degrabă, în apropierea descrierii pe care Socrate o face în F edon (1 09e-l l Oa) pămîntului şi cerului adevărat Imaginea Fiului pentru a desemna lumea sau inteligenţa este de provenienţă platoniciană (Timeu - 92a) Jacobi, lector al lui Spinoza, a asimilat, de asemenea, natura naturans cu Tatăl şi natura naturata cu Fiul Amestecul de teme 1 82 platoniciene, creştine, spinoziste stă în deplin acord cu spiritul sincretic al dialogului 6 Anselmo face aluzie la pasajul din Fedru (249c-25 1a), în care Platon se referă la mistere şi la iniţiaţi "Iar omul care ştie să se folosească de acest soi de amintiri, dovedindu-se desăvîrşit iniţiat în tainele desăvîrşite, e singurul în stare să devină cu adevărat desăvîrşit Însă, în timp ce el trăieşte desprins de toate cîte-s poftite de omeneasca rîvnă, nestăruind decît în preajma a ceea ce-i divin, cei mulţi, fără să înţeleagă că el e locuit de-un zeu, găsesc cu cale să îl mustre şi-1 judecă precum pe un smintit" (Fedru - 249c d, în Platon, Opere, Editura ştiinţifică şi enciclopedică, Bucureşti, 1983, vol IV, trad Gabriel Liiceanu) 7 Ideea centrală susţinută de filozofia identităţii este aceea că totul, chiar şi cele temporale, poartă în sine reflectarea identităţii absolute ale cărei imagini sînt Schelling pare a fi inspirat de pasajul din 78a-79c din Fedon 8 Pornind de la Blumenbach, adept al tezei epigenetice, se consideră că acelaşi proces de organizare este prezent în toate fiinţele vii Acest punct de vedere este preluat de Kant în Critica facultăţii de judecare Schelling o va extinde la întregul univers, în măsura în care consideră că acesta constituie o fiinţă uriaşă, adoptînd teza pe care Kant a condamnat-o sub numele de hilozoism S-ar părea că, vorbind de arhetipuri, Schelling ar trece de partea tezei opuse, a preformaţionismului, dar nu este aşa Arhetipul nu este, la el, un germene cu adevărat prezent în realităţile empirice, ci o tendinţă productivă, acţionînd întotdeauna în acelaşi fel şi urmărind realizarea unei structuri absolute care nu există nicăieri ca atare, fiecare organizare fiind doar o aproximare a sa La acea dată, această ipoteză părea suficient de confirmată de filozofia comparată : în lipsa continuităţii de negăsit a formelor, Schelling se sprijină pe continuitatea funcţiilor organice arătată de Kielmeyer (Discours sur le developpement progressif des forces organiques dans la serie des organisations - 1793 ) 9 Relaţia dublă dintre frumos şi artistul creator este explicată mai clar în Sistemul idealismului transcendental (Schellings Werke, II, pp 620-624) prin relaţia dialectică dintre o tendinţă conştientă şi una inconştientă, prezente amîndouă în sufletul artistului : existenţa frumosului în individ, considerat în mod absolut, cores- 1 83 punde existenţei sale privită ca tendinţă inconştientă a geniului Regăsim aici teza platoniciană privitor la inspiraţia poetică, dezvoltată în Ion, căreia i se refuză caracterul de cunoaştere adevărată: între poezie şi filozofie există aceeaşi diferenţă ca între exoteric (care arată ideile în lucruri) şi ezoteric (care le arată în ele însele) 10 Potrivit cu concepţia pe care Schelling a îmbrăţişat-o încă de mai înainte, marile opoziţii metafizice conştient-inconştient, ideal-real, subiectiv-obiectiv ajung la cea mai deplină unitate posibilă în cadrul manifestărilor artei Aceasta pe motivul unei anumite ambiguităţi a artistului în actul creaţiei, cînd el se clatină între polii opuşi ai conştientului şi inconştientului Creaţia artistică reprezintă un proces, pe de o parte, conştient, în care artistul ştie ce urmăreşte, angajîndu-se în munca sa în deplină cunoştinţă de cauză a scopului dorit, pe de altă parte, constituie un proces inconştient, întrucît artistul nu poate da seama nici de ceea ce face şi nici de cum o face, aflîndu-se sub incidenţa unor puteri superioare străine de el, dar care acţionează prin el Fiind instrumentul unei puteri superioare, artistul nu-şi poate transmite mai departe arta sa, ea nu poate fi nici predată şi nici învăţată, adevăratul artist, geniul creator, fiind un însingurat ce nu-şi poate perpetua taina artei sale unor discipoli, drept care ea se stinge o dată cu el însuşi La fel şi cu opera de artă ca produs al efortului creaţiei artistice Contemplarea operelor de artă produce o satisfacţie nesfîrşită ce se însoţeşte cu sentimentul unei perfecţiuni în care idealul şi realul se întîlnesc într-o desăvîrşită corespondenţă, idealul înfăptuindu-se perfect în real ; prin aceasta, opera de artă trezeşte impresia unui întreg intangibil şi inalterabil, din care nu se poate scoate şi în care nu se poate pune nimic Această împrejurare însă nu se poate desluşi într-o explicaţie conştientă, ea fiind resimţită de către contemplatorul operei de artă mai degrabă ca o dezvăluire a unor mistere şi secrete superioare la care acesta participă În Bruno Schelling păstrează în continuare această concepţie a creaţiei artistice şi a operei de artă dar într-o altă încadrare filozofică În operele artistice unitatea marilor opoziţii metafizice realizată într-o formă infinită în ideile divine se întrupează doar într-un mod finit, limitat Este de reţinut că cunoaş- 1 84 terea acestei unităţi superioare în plan filozofic este concepută într-un fel mai mult iraţionalist, ca un proces de creaţie şi asimilaţie a operelor artei 1 1 În Scrisori filozofice cu privire la dogmatism şi criticism ( 1795), Schelling afirmă : "Natura însăşi a pus graniţe acestei comunicabilităţi, pentru păstrarea aprecierii unei filozofii care prin ea însăşi este ezoterică pentru că nu poate fi nici împărtăşită şi nici învăţată " (Schellings Werke, 1, 265) Ideea ezoterismului filozofiei va fi atacată cu putere de Hegel în Prefaţa la F enomenologia spiritului 1 2 Aluzie la mitul platonician al reminiscenţei (anamnesis) : Menon (8 1a-85b) ; Fedon (75a-76b) ; Fedru (249b-c) 1 3 Formula identităţii absolute ca identitate a ei înseşi cu contrariul ei sau identitate a identităţii şi nonidentităţii a fost dată pentru prima oară de Hegel în lucrarea sa Deosebirea dintre sistemul filozofic al lui Fichte şi sistemul filozofic al lui Schelling (1 801) Schelling preferă aici formula lui Hegel celei pe care a dat-o el însuşi în Expunerea sistemului meu filozofic ( 1 80 1 ) (" absolută indiferenţă", "indiferenţă cantitativă"), luînd în considerare, probabil, aversiunea lui Hegel faţă de întrebuinţarea conceptelor cantitative şi matematice în definirea Absolutului 14 Prin opoziţia dintre diferenţă şi in·diferenţă Schelling exprimă acea problemă a dialecticii pe care Hegel o va formula prin ideea unităţii contrariilor Diferenţa dintre cei doi vizează nu doar forma de expresie, ci priveşte însuşi conţinutul de gi'ndire ; la Schelling, este vorba de o totală suprimare, o dizolvare in·diferentă a contrariilor în absolut, in timp ce Hegel vorbeşte de suprimarea şi păstrarea, de depăşirea dialectică (Aujheben) a contrariilor (teză-antiteză) în unitatea superioară lor (sinteză) Pentru ca din ea să se desfacă bogăţia de conţinut a realităţii, totala in-diferenţă a subiectului şi obiectului, a infinitului şi fini· tului trebuie să se diferenţieze În sînul Absolutului, adică în sine, subiectul şi obiectul, infinitul şi finitul nu pot intra într-o relaţie de diferenţă, de aceea deosebirile dintre ele nu pot fi de natură calitativă : tot ceea ce există este numai identitatea subiectului cu obiectul Diferenţierea priveşte doar abaterile cantitative în favoarea uneia sau alteia dintre ele, faptul că este prepon· 1 85 derentă fie latura subiectivă fie cea obiectivă şi măsura în care una sau alta este dominantă În Bruno , corespunzător ficţiunii literare a dialogului, Schelling se străduieşte să ocolească termenii filozofici tehnici pe care chiar el i-a introdus De aceea în locul expresiei de "diferenţă cantitativă", general întrebuinţată de altfel, preferă formula "opoziţia relativă a fmitului cu infinitul " Dar el nu manifestă consecvenţă în aceasta şi va recădea mereu în limbajul propriu al sistemului său Fondul comun al tuturor lucrurilor care asigură, totodată, şi unitatea lor este dat de prezenţa în ele a principiului absolut conceput ca identitate perfectă a subiectului cu obiectul Această unitate organică nu poate fi distrusă pe nici o treaptă a existenţei, dar pe fiecare dintre acestea preponderenta aparţine unui pol sau altuia, iar în această situaţie diferenţa calitativă, care se poate constata între fenomenele realităţii, se explică prin raporturile cantitative diferite în favoarea unuia dintre cei doi poli Astfel, în natură predomină polul obiectiv, în timp ce în spirit polul subiectiv Lucrurile pot fi exprimate sub forma unei formule : fie A+B, formula ce exprimă Absolutul, în care A desemnează subiectul iar B obiectul ; în acest sens desemnăm natura prin A = +B iar spiritul prin +A = B, semnul + indicînd preponderenta (Vezi Darstel/ung meines Systems der Philosophie ( 1 80 1 ), § 45-46 în Schel/ings Werke, III, pp 32-34) 1 5 Prin "reflexii" Schelling înţelege aici "c6pii" sau "imagini" Duplicitatea termenului exprimă cu claritate ideea că diversitatea fenomenelor individuale apare în cunoaşterea pur intelectuală, în reflexie, ca urmare a desfacerii unităţii absolute, a diferenţierii acesteia 1 6 Schelling face aici aluzie la concepţia lui Fichte după care filozofia se înfăţişează ca o "doctrină a ştiinţei" Fichte 1-a acuzat pe Schelling în cursul polemicii lor că recade în dogmatismul filozofiei de dinainte de Kant, ocolind problema criticistă : Se poate cunoaşte ceea ce afirmi ? Cum se poate cunoaşte ceea ce afirmi? Aici, Lucian se face, ca de obicei, ecoul ideilor lui Fichte 17 O distincţie tipică pentru gîndirea lui Schelling : idealul este gîndit, iar realul este intuit ; conceptul constituie o unitate, 1 86 intuiţia o diversitate ; primul este infinit şi general, a doua finită şi particulară În raport cu acestea, Absolutul reprezintă indiferenţa absolută a tuturor acestor opoziţii ; de aceea, modalitatea cunoaşterii sale este dată de intuiţia intelectuală în care unitatea şi diversitatea, infinitul şi finitul, generalul şi particularul sînt de neseparat Prin intuiţia intelectuală Kant înţelege facultatea eului de a se percepe pe sine aşa cum este în realitate sau în sine ; o astfel de facultate este însă considerată ca fiind imposibilă; cunoaşterea omenească nu poate ajunge decît la fenomene şi noi nu putem sesiza decît modul în care eul îşi apare lui însuşi trecut prin grătarul formei apriorice a timpului sau a simţului intern Pe urmele lui Kant, Fichte admite posibilitatea intuiţiei intelectuale, dar reţinînd teza kantiană declară imposibilă sesizarea unui lucru în sine În intuiţia intelectuală, aşa cum o inţelege Fichte, conştiinţa nu sesizează o existenţă ci un act, acela prin care, punîndu-se pe sine, îşi manifestă libertatea Intuind propria sa activitate liberă, eul sesizează, în acelaşi timp, actul particular şi finit în care se încarnează : astfel, în intuiţia intelectuală, eul nu poate sesiza un infinit pur (activitatea liberă) ci un infinit în finit : infinitul libertăţii nu poate fi decît degajat prin abstracţie din datul intuiţiei intelectuale, actul liber, particular şi finit în care această libertate se realizează În felul acesta este apărată ideea centrală a filozofiei critice, anume caracterul de nedepăşit al finitudinii O dată cu Sistemul idealismului transcendental, Schelling, care se limitase pînă atunci la cadrele fixate de Fichte, va recurge la intuiţia intelectuală pentru a depăşi acest cadru, făcînd astfel cu putinţă cunoaşterea Absolutului : admiţînd o facultate permanentă de a "sesiza universalul în particular", ea nu este suficientă pentru a stabili că noi putem prin aceasta depăşi punctul de vedere al cunoaşterii finite şi ajunge la Absolut Acesta este obiectul polemicii ce intervine, începînd de prin 1 800, între Fichte şi Schelling 18 Esenţa constituie afirmarea identităţii, prin enunţarea legii identităţii A=A, în timp ce forma desemnează raportul dintre subiect şi predicat, adică distincţia dintre ele in cadrul identităţii ; esenţa trebuie pusă în mod necesar, în formă, ceea ce constituie procesul in-formării (Einbildung), cuvînt care, în 1 87 germană, desemnează, totodată şi imaginaţia In-formarea va fi formarea unei imagini (Bild) ca o trecere de la model la copie ; dialogul lui Schelling caută să demonstreze, în permanenţă, identitatea celor două procese Echivalentul esenţei în natură îl constituie greutatea ce dă coeziunea Ideea dublului proces in-formare-imaginaţie (Einbildungskraft) se găseşte la Paracelsus şi J Bohme dar nu avem nici o dovadă că Schelling i-ar fi cunoscut înainte de 1802 Probabil că sugestia acestei analize vine de la Fichte care, pentru a explica trecerea de la un infinit potenţial la un infmit actual, apelează la Einbildungskraft : Eul se defineşte originar, ca activitate infinită care, pentru a se pune ca subiect, trebuie să se separe de propria sa activitate ca substrat al acesteia Numai după ce această diferenţă (a sa însăşi de propria sa activitate) a fost pusă, eul trebuie să-şi atribuie această activitate infinită şi să reunească în sine ceea ce a separat, punînd-o ca propriul său predicat Acest dublu proces este atribuit acelei Einbildungskraft (J G Fichte, Siimtliche Werke, ed I H Fichte, Berlin 1 845, voi I, p 21 5 ) 19 Asemenea formulări de un animism atît de primitiv şi barbar caracterizează nu atît filozofia naturii a lui Schelling, cît mai degrabă modul de expresie specific adoptat în dialogul Bruno În concordanţă cu fundalul literar pe care se proiectează mersul gîndirii sale, Schelling dă o expresie metaforică, adesea mitologizantă fanteziilor sale de filozofie a naturii, care, prin îndrăzneala caracterului lor speculativ, sînt oricum dificil de urmărit 20 Parafrază a celebrei definiţii a timpului din Timeu (37d e) : "Atunci s-a gîndit să facă, cumva, o copie mobilă a eternităţii şi, în timp ce orînduia universul, a făcut după modelul eternităţii statornice în unicitatea sa o copie care veşnic se mişcă potrivit numărului - adică ceea ce noi am denumit timp" (op cit ) Trimitere la Timeu, pasajul SOc-el Referirile constante făcute la Timeu îl obligă pe Schelling ca în al său Bruno să neglijeze aspecte esenţiale ale propriei sale filozofii a naturii (electricitate, magnetism, chimism) în favoarea concepţiei astrale platoniciene (mişcarea sferelor cereşti) 2 1 Aceste afirmaţii care consternează - ca de pildă aceasta că greutatea nu se divide în părţi - nu sînt, desigur pe deplin 1 88 arbitrare în acest caz, Schelling nu trimite la caracteristicile, bine cunoscute din fizică, ale atracţiei maselor, la care se va referi, de altfel, în continuare, ci înfăţişează însăşi deducţia spaţiului plin fizic din filozofia speculativă a naturii, pe care o dezvoltă, mai pe larg, in alte opere ale sale de filozofie a naturii Rezultatul acestei deducţii îl constituie nu masa aceasta sau aceea ci totalitatea tuturor maselor, atracţia reciprocă a maselor ca o conexiune universală a spaţiului fizic plin 22 Diversitatea fenomenală, cum am avut deja ocazia s-o observăm, se naşte din abaterile cantitative in interiorul identităţii subiectului cu obiectul, a infinitului cu finitul Aceste abateri stabilesc un echilibru pe diferitele trepte ale diferenţierii cantitative şi în felul acesta produc diferite grade Orice asemenea echilibru nu poate fi decît relativ, iar gradele succesive sînt străbătute de tendinţa de a se apropia cît mai mult de deplina egalizare, de in-diferenţă; gradele aparţin, totdeauna, unei anumite linii evolutive Pentru a desemna această dezvoltare graduall, Schelling recurge la termenul de potenţă Termenul de potenţă desemnează, pe de o parte, caracterul deschis şi neterminat al fiecărei gradaţii individuale, capacitatea de dezvoltare Pe de altă parte, mai apropiat de germanul Potenz, potenzieren, desemnînd putere şi ridicare la putere, exprimă faptul că gradele de dezvoltare se întemeiază pe diferenţe cantitative Aşa se explică trimiterile reluate de atîtea ori privind ridicarea la putere 23 Unul din cele mai obscure pasaje ale întregului dialog constă în caracterizarea diferitelor co,rpuri cereşti şi în desemnarea marilor regiuni ale universului, valabile şi pentru sistemul solar în întregul său În acest caz, Schelling nu ne oferă reconstrucţia pe cale speculativă, de filozofie a naturii, a unor fapte de ştiinţă a naturii, general cunoscute şi admise, ci procedează, la fel ca in cazul legilor lui Kepler, în mod independent şi, am putea spune, arbitrar Stabilirea şi prezentarea ordinii corpurilor cereşti se întemeiază pe faptul că în anumite situaţii introduce anumite corpuri cereşti mai mici şi probabil că se gîndeşte şi la cornete, fără să putem preciza la care exact Cît priveşte cazul regiunilor cereşti absolute, nu este clar nici dacă acestea sînt luate, intr-adevăr, într-un sens astronomic sau numai cu o valoare de analogie ca şi atunci cînd, venind vorba de cele patru 1 89 metale nobile (platină, aur, argint, aramă), fiecare dintre ele are drept corespondent o anumită regiune a cerului Platon în Timeu (40b) distinge între astre fixe şi astre imobile La Schelling cele două regiuni desemnează două tipuri de planete, cele mai dense şi mai apropiate de soare (Mercur, Venus, Terra, Marte) care sînt mai puţin desăvîrşite, şi cele mai puţin dense şi mai îndepărtate de soare (Jupiter, Saturn, Uranus), care sînt cele mai desăvîrşite 24 Ideea unui ax al universului poate fi derivată ca o consecinţă a legii a treia a lui Kepler, care stabileşte că pentru orice planetă există un raport constant între eubul distanţei sale mijlocii faţă de soare şi pătratul perioadei sale orbitale Aceasta îi oferă lui Schelling dovada că astrele formează un sistem coerent şi nu un agregat 25 Este vorba, din nou, de o simplificare în manieră poetică ce provine din modul de expresie propriu lui Bruno Alte afirmaţii ciudate se sprijină pe faptul că Schelling încearcă să pună mişcarea periodică a axei pămîntului, mai precis anumite fenomene meteorologice, în legătură cu schimbarea polilor magnetici ai pămîntului 26 În întreg dialogul, Schelling preia doctrina lui Spinoza care examinează sufletul dintr-un dublu punct de vedere, pe de o parte, ca idee a corpului, adică exprimînd aceeaşi realitate ca şi corpul dar într-un alt atribut şi, pe de altă parte, unit cu conceptul său, adică ideea sa eternă în Dumnezeu (Etica - II, 20, 21 ) 27 Atac direct contra lui Fichte pentru care eul absolut nu poate fi gîndit decît ca un act şi nu ca o existenţă 28 Paralela aceasta între organism şi opera de artă se găseşte deja în Sistemul idealismului transcendental (Schellings Werke, Il, p 614) 29 Atac la adresa dualismului lui Kant şi Fichte : unei filozofii care opunea natura şi libertatea Schelling îi substituie, începînd cu Sistemul idealismului transcendental, o filozofie a istoriei în care unitatea lor este trăită ca destin 30 Pentru Schelling, prototipul idealismului îl reprezintă Fichte şi concepţia sa ; vorbind despre realism se referă, în primul rînd, la Spinoza Cuprins Notă asupra ediţiei 5 Schelling şi dialogul său Bruno 7 Bruno sau despre principiul divin şi principiul natural al lucrurilor 3 1 Însemnările lui Schelling 170 Observaţii la însemnările lui Schelling 1 75 Note 1 8 1 Culegere şi paginare HUMANITAS TIPARUL EXEClrfAT LA INTERGRAPH Bulevardul Plcii nr 69 A 􀀴ecl 6 Bucul"efll - RomAnia 